करोड़ों की ठगी मामले में व्यापारियों का एसपी कार्यालय पर प्रदर्शन
सादुलशहर का मामला: पुलिसपर आरोपियों से मिलीभगत का आरोप
भास्करसंवाददाता|श्रीगंगानगर
करोड़ोंरुपएकी ठगी के मामले में फरार आरोपियों ने बुधवार आधी को रात गुपचुप तरीके से पुलिस पर दबाव डालने का प्रयास किया। इस प्रयास में कार्यवाहक थानाप्रभारी की भूमिका को लेकर व्यापारियों ने बैठक कर रोष जताया। बाद में व्यापार मंडल के शिष्टमंडल ने श्रीगंगानगर पहुंचकर एसपी राहुल कोटोकी से मुलाकात की। प्रकरण बारे अवगत करवाया गया। विधायक गुरजंट सिंह ने भी इस मामले में व्यापारियों के प्रति समर्थन जताया है।
आक्रोशित व्यापारियों ने गुरुवार को व्यापार मंडल में बैठक की। अध्यक्षता करते हुए मंडल अध्यक्ष रूपचंद वधवा ने कहा कि फरार हुई फर्म राय सिंह महावीर सिंह भादू एवं उसकी संबंधित फर्मों के संचालकों के खिलाफ सादुलशहर पुलिस थाना में धोखाधड़ी के छह मामले दर्ज हो चुके हैं। तीन प्रकरण संगरिया पुलिस थाना में दर्ज हैं। व्यापारियों ने आरोप लगाया कि पुलिस-प्रशासन करोड़ों रुपयों की धोखाधड़ी करने के आरोपियों महावीर सिंह भादू, हरिकृष्ण भादू, रामबाई भादू एवं कविता भादू के खिलाफ कार्रवाई करने के स्थान पर उन्हें बचाने में लगा है। वहीं आरोपी पुलिस पर दबाव बनाने के प्रयास कर रहे हैं। व्यापारियों ने कार्यवाहक एसएचओ की कार्य प्रणाली पर रोष जताया तथा प्रकरण बारे में एसपी एवं विधायक को अवगत करवाने की बात कही। इसी बीच विधायक गुरजंट सिंह बराड़ ने बैठक में पहुंचकर आश्वासन दिया कि वे व्यापारियों के साथ हैं। व्यापार मंडल यदि पुलिस थाना के समक्ष धरना लगाएगा तो वे भी शामिल होंगे। बैठक में व्यापार मंडल के सचिव सुरेंद्र अग्रवाल, उपाध्यक्ष राजेंद्र मक्कड़, कोषाध्यक्ष रतनलाल गोयल, पूर्व कोषाध्यक्ष राजेंद्र सुखीजा एवं प्रवेश गोयल, पूर्व अध्यक्ष विशाल सेतिया, गिरधारी सरदारशहरिया, सुखविंद्र सिंंह लालगढ़िया, रमेश नागपाल आदि शामिल थे।
श्रीगंगानगर. एसपी को ज्ञापन देने जाते सादुलशहर के व्यापारी।
^बुधवार रात को करीब एक बजे आरोपी फर्म संचालकों के खिलाफ दर्ज प्रकरण को लेकर हनुमानगढ़ के कुछ लोग मिलने के लिए आए थे परंतु उनको धमकाकर थाने से बाहर भेज दिया गया। -मानसिंह गोदारा कार्यवाहक एसएचओ
hin_Deva hin_Deva san_Deva hin_Deva hin_Deva hin_Deva hin_Deva